CELEX: 32013D0175
Language: sk
Date: 2013-04-08 00:00:00
Title: 2013/175/EÚ: Vykonávacie rozhodnutie Komisie z  8. apríla 2013 o finančnom príspevku Únie podľa nariadenia Rady (ES) č. 247/2006 k programu kontroly organizmov škodlivých pre rastliny a rastlinné produkty vo francúzskych zámorských departementoch na rok 2013 [oznámené pod číslom C(2013) 1934]

10.4.2013   
            
            
               SK
            
            
               Úradný vestník Európskej únie
            
            
               L 101/48
            
         VYKONÁVACIE ROZHODNUTIE KOMISIE
   z 8. apríla 2013
   o finančnom príspevku Únie podľa nariadenia Rady (ES) č. 247/2006 k programu kontroly organizmov škodlivých pre rastliny a rastlinné produkty vo francúzskych zámorských departementoch na rok 2013
   [oznámené pod číslom C(2013) 1934]
   (Iba francúzske znenie je autentické)
   (2013/175/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na jeho článok 17 ods. 3 prvý pododsek prvú vetu,
   keďže:
   
               (1)
            
            
               Francúzske orgány predložili Komisii 12. novembra 2012 program fytosanitárnych opatrení vo francúzskych zámorských departementoch na rok 2013. V uvedenom programe sa špecifikujú ciele, ktoré sa majú dosiahnuť, očakávané výsledky, opatrenia, ktoré sa majú realizovať, ich trvanie, ako aj náklady na ne so zreteľom na možný finančný príspevok Únie.
            
         
               (2)
            
            
               Opatrenia stanovené v uvedenom programe spĺňajú požiadavky stanovené rozhodnutím Komisie 2007/609/ES z 10. septembra 2007 o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departementoch, na Azorách a na Madeire (2).
            
         
               (3)
            
            
               Opatrenia stanovené v programe Komisia posúdila a prekonzultovala v Stálom výbore pre zdravie rastlín 22. až 23. novembra 2012. Revidovaná finančná tabuľka bola dodaná 15. februára 2013. Na základe toho Komisia uznáva, že uvedený program a jeho ciele spĺňajú požiadavky článku 17 ods. 1 nariadenia (ES) č. 247/2006.
            
         
               (4)
            
            
               V súlade s článkom 17 ods. 3 nariadenia (ES) č. 247/2006 by sa mala stanoviť primeraná maximálna výška finančného príspevku Únie a platba by sa mala vykonať na základe dokumentácie poskytnutej Francúzskom.
            
         
               (5)
            
            
               V súlade s článkom 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3) sa majú finančné príspevky Únie na fytosanitárne opatrenia financovať z Európskeho poľnohospodárskeho záručného fondu. Na účely finančnej kontroly uvedených opatrení sa uplatňujú články 9, 36 a 37 uvedeného nariadenia.
            
         
               (6)
            
            
               V súlade s článkom 75 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a článkom 90 ods. 1 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), viazaniu výdavku z rozpočtu Únie predchádza rozhodnutie o financovaní, ktoré prijme inštitúcia alebo orgány, na ktoré boli delegované právomoci, a v ktorom sú stanovené hlavné prvky opatrenia spojeného s výdavkami.
            
         
               (7)
            
            
               Program predložený francúzskymi orgánmi 12. novembra 2012 a stanovené opatrenia sa týkajú kalendárneho roka 2013. V článku 112 nariadenia (ES, Euratom) č. 1605/2002 sa stanovuje, že grant na začatú akciu môže udeliť len vtedy, ak je žiadateľ schopný preukázať, že potrebuje akciu začať ešte pred udelením grantu. Francúzsko preukázalo potrebu začatia tohto programu od začiatku roka 2013, čo by umožnilo riadne financovanie a začatie vykonávania týchto opatrení pred udelením finančného príspevku Únie stanoveného v súčasnom rozhodnutí.
            
         
               (8)
            
            
               Toto rozhodnutie predstavuje rozhodnutie o financovaní v zmysle článku 75 nariadenia (ES, Euratom) č. 1605/2002, pokiaľ ide o maximálne povolené sumy výdavkov stanovené v žiadosti o spolufinancovanie, ako sa stanovuje v programe, ktorý predložilo Francúzsko.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa Francúzsku udeľuje finančný príspevok Únie na realizáciu oficiálneho programu kontroly organizmov škodlivých pre rastliny a rastlinné produkty vo francúzskych zámorských departementoch na rok 2013 uvedený v časti A prílohy.
   Finančný príspevok nesmie prekročiť 60 % celkových oprávnených výdavkov uvedených v časti B prílohy a môže predstavovať maximálne 219 000 EUR (bez DPH).
   Článok 2
   1.   Záloha vo výške 100 000 EUR sa vyplatí do 60 dní od prijatia žiadosti o platbu zo strany Francúzska.
   2.   Zostatok finančného príspevku Únie sa vyplatí za predpokladu, že Komisii bude najneskôr do 15. marca 2014 predložená záverečná správa o realizácii programu v elektronickej podobe, a potom, ako ju Komisia schváli.
   Uvedená správa obsahuje prinajmenšom:
   
               a)
            
            
               stručné technické hodnotenie celého programu vrátane stupňa dosiahnutia fyzických a kvalitatívnych cieľov. V uvedenom hodnotení sa spoja ciele stanovené v počiatočnom programe predstavenom Francúzskom s dosiahnutými výsledkami vyjadrenými v podobe očakávaných výsledkov a krokov v rámci dokončenia práce. Vysvetlí sa v nej dosiahnutý pokrok a posúdi priamy fytosanitárny a hospodársky dosah vykonaných opatrení, a
            
         
               b)
            
            
               finančný výkaz nákladov stanovujúci výdavky vynaložené od 1. januára 2013 do 31. decembra 2013 rozčlenené podľa čiastkových programov a podľa opatrení. K tomuto výkazu musí byť priložený dôkaz o zaplatení výdavkov prostredníctvom príslušnej dokumentácie, ako sú faktúry alebo potvrdenia o platbe.
            
         3.   Pokiaľ ide o predbežné členenie rozpočtu uvedené v časti B prílohy, Francúzsko môže prerozdeliť financovanie medzi rôzne opatrenia v rovnakom čiastkovom programe do výšky 15 % finančného príspevku Únie na tento čiastkový program, ak sa neprekročí celková suma oprávnených nákladov plánovaných v programe a ak sa tým neohrozia hlavné ciele programu.
   O všetkých rozhodnutiach týkajúcich sa prerozdelenia informuje Komisiu.
   Článok 3
   Toto rozhodnutie sa uplatňuje od 1. januára 2013.
   Článok 4
   Toto rozhodnutie je určené Francúzskej republike.
   
      V Bruseli 8. apríla 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 42, 14.2.2006, s. 1.
   
      (2)  Ú. v. EÚ L 242, 15.9.2007, s. 20.
   
      (3)  Ú. v. EÚ L 209, 11.8.2005, s. 1.
   
      (4)  Ú. v. ES L 248, 16.9.2002, s. 1.
   
      (5)  Ú. v. ES L 357, 31.12.2002, s. 1.
   
      PRÍLOHA
      
         PROGRAM A PREDBEŽNÉ ČLENENIE ROZPOČTU NA ROK 2013
      
      ČASŤ A
      
         Program
      
      Program pozostáva z dvoch čiastkových programov:
      
                  1.
               
               
                  Čiastkový program pre francúzske zámorské departementy (Inter-DOM)
                  
                              1.
                           
                           
                              Opatrenie 1.1: nástroj na stanovenie priorít v oblasti karanténnych škodcov a chorôb, pokiaľ ide o zámorské departementy, ktorého výsledkom bude klasifikácia škodlivých organizmov a príslušných metód ich detekcie.
                           
                        
                              2.
                           
                           
                              Opatrenie 1.2: vývoj inovačných metód detekcie Xanthomonas axonopodis pv.alii, Xanthomonas citri pv. citri a begomovírusov čeľade ľuľkovité.
                           
                        
                              3.
                           
                           
                              Opatrenie 1.3: prispôsobenie a overenie metód detekcie organizmov škodlivých pre citrusy [Candidatus Liberibacter asiaticus, C.L. africanus a C.L. americanus, vírus spôsobujúci tristézu citrusov (Citrus tristeza virus), citrusová chloróza (Citrus variegated chlorosis), citrusový mozaikový vírus (Citrus mosaic virus), vírus spôsobujúci psorózu citrusov (Citrus psorosis virus), vírus spôsobujúci perforáciu citrusových listov (citrus tatter leaf virus) a jemu príbuzné vírusy].
                           
                        
            
                  2.
               
               
                  Čiastkový program pre departement Martinique
                  Opatrenie: zriadenie a sprevádzkovanie siete agroekologických fariem a dozor nad nimi z fytosanitárneho hľadiska.
               
            ČASŤ B
      
         Predbežné členenie rozpočtu s uvedením jednotlivých očakávaných výsledkov (v EUR)
      
      
                  Čiastkové programy
               
               
                  Výsledky (S: poskytovanie služieb, R: výskumná práca alebo štúdie)
               
               
                  Oprávnené výdavky
               
               
                  Vnútroštátny finančný príspevok (40 %)
               
               
                  Maximálny finančný príspevok Únie (60 %)
               
            
                  
                     Čiastkový program Inter-DOM:
                  
               
               
                   
               
            
                  Opatrenie 1
               
               
                  Nástroj na stanovenie priorít v oblasti karanténnych škodcov a chorôb, pokiaľ ide o zámorské departementy (S)
               
               
                  62 000
               
               
                  24 800
               
               
                  37 200
               
            
                  Opatrenie 2
               
               
                  Inovačné metódy detekcie škodlivých organizmov (R)
               
               
                  120 000
               
               
                  48 000
               
               
                  72 000
               
            
                  Opatrenie 3
               
               
                  Metódy detekcie organizmov škodlivých pre citrusy (R)
               
               
                  97 000
               
               
                  38 800
               
               
                  58 200
               
            
                  Medzisúčet
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinik
                  
               
               
                   
               
            
                  Opatrenie
               
               
                  Sieť agroekologických fariem (S)
               
               
                  86 000
               
               
                  34 400
               
               
                  51 600
               
            
                  Medzisúčet
               
               
                   
               
               
                  86 000
               
               
                  34 400
               
               
                  51 600
               
            
                  Spolu
               
               
                   
               
               
                  365 000
               
               
                  146 000
               
               
                  219 000